text: Koldingenserne synes godt om deres kommune - på Facebook
  28 februar 2015 kl. 06.59
  Kolding Kommunes facebookside er efter Aalborg og København den kommunale side med flest likes.
  De sociale medier vinder større og støre indpas som kommunikationsmiddel, også fra det offentliges side. Således har 67 af landets 98 kommuner en officiel facebookside. Her bliver der postet informationer, nyheder og arrangementer i kommunen.
  Og det er noget de er glade for i Kolding. Over 8,400 har været inde og give siden et ?like?, det svarer til at knap hver tiende indbygger i byen følger kommunen på Facebook.
  Kolding kommune er, sammen med Vejle, de eneste kommuner i vores sendeområde som er aktivt på de fire sociale medier; Facebook, Twitter, LinkedIn og Instagram.
  Fanø er den eneste kommune der ikke har en officiel konto på nogle af de sociale medier. Foruden Fanø, så er Varde, Fredericia og Billund de eneste kommuner, der ikke er til stede på Facebook.
  Herunder kan du se, hvor mange ?likes? din kommune har, og hvor stor en andel af indbyggerne der synes godt om siden.
  
  